Diari Oficial de la Generalitat Valenciana


Sumari del DOGV 9423, del 08-09-2022 (2022/8056)

Extracte de la Resolució 21 de juliol de 2022, del rectorat de la Universitat de València, per la qual es convoquen els premis European Banking Public Law / Caixa Popular als millors treballs de fi de grau i fi de màster en l'àmbit del dret públic bancari.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9423

Data del DOGV
:   08-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8056


Data del document
:   21-07-2022

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució 21 de juliol de 2022, del rectorat de la Universitat de València, per la qual es convoquen els premis European Banking Public Law / Caixa Popular als millors treballs de fi de grau i fi de màster en l'àmbit del dret públic bancari. [2022/8056]  
BDNS (identif.): 647028.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/647028)  
  
Primer. Beneficiaris  
Poden participar en els premis els qui hagen aprovat el seu treball final de grau o el seu treball final de màster durant el curs acadèmic 2020-2021 o 2021-2022, en qualsevol universitat espanyola pública o privada. Ha de tractar-se de treballs originals i inèdits en valencià o en castellà.  
  
Segon. Objecte  
Constitueix l'objecte d'aquest concurs premiar els millors treballs de final de grau i de final de màster en l'àmbit del dret públic bancari.  
  
Amb la convocatòria i concessió d'aquests premis es fomenta la investigació jurídica dels estudiants de grau i dels estudiants de màster sobre la Unió Bancària Europea (MUS, MUR, garantia de depòsits), el cooperativisme de crèdit, la banca pública d'inversió, l'anàlisi de polítiques públiques vinculades amb el sector financer, les finances verdes, o qualssevol altres qüestions de dret públic bancari.  
  
  
Tercer. Bases reguladores  
La convocatòria està publicada en el següent URL: https://go.uv.es/CtwTvj0   
  
Quarta. Quantia  
Consta en l'expedient respectiu la consignació pressupostària adequada i suficient per a atendre les obligacions de despesa que puguen derivar-se d'aquesta convocatòria.  
El premi es finança a càrrec del capítol VII del pressupost de la Universitat de València per a 2022, orgànica 2171396309 i específica 59461840, per un import màxim de 1.500 euros.  
S'estableixen els premis següents:  
- Un premi únic al millor treball final de màster per import de 1.000 euros si versa sobre entitats cooperatives, o 750 euros si versa sobre una altra temàtica.  
- Un premi únic al millor treball final de grau per import de 500 euros si versa sobre entitats cooperatives, o 350 euros si versa sobre una altra temàtica.  
  
Cinqué. Termini de presentació de sol·licituds  
Les sol·licituds es poden presentar des de l'1 de setembre fins al 15 d'octubre de 2022.  
  
València, 21 de juliol de 2022.- La rectora, p. d. (DOGV 30.05.2022), la vicerectora d'Innovació i Transferència: Rosa María Donat Beneito.